«Norsk» tolk på rømmen etter Taliban-mistanke
Mandag avslørte VG at tre tolker som jobbet for de norske styrkene i fjor høst ble arrestert, mistenkt for å utlevere informasjon til talibanopprørere i Faryab.Mannen har i dag et ukjent tilholdssted, men er antatt å befinne seg i Pakistan. I tillegg skal flere andre tolker ha blitt pågrepet, men senere løslatt, i aksjonen som skjedde i fjor høst, får VG opplyst.Forsvaret ønsker ikke å kommentere saken om den rømte tolken, hvordan flukten skjedde eller hvor man tror mannen befinner seg i dag. - Det norske Forsvaret har ikke etterforskningsansvaret og å kommentere forhold som er gradert har ikke Forsvaret verken mandat til eller ønsker om å gjøre. Svarene på det VG spør om her kan skade etterforskingen og det pågående arbeidet, sier oberstløytnant Bent-Ivan Myhre, forsvarssjefens talsmann. Det er ingen stor overraskelse om den mulige Taliban-infiltratøren har rømt til Pakistan, mener Afghanistan-ekspert Helge Lurås.- Det er som kjent som et friområde for opprørere i Afghanistan. Det er her mange planer blir lagt. Mange afghanere har også slektninger i Pakistan som de kan søke tilflukt hos hvis de får problemer i hjemlandet, sier Lurås.- Er det norske forsvaret tilfreds med måten saken har blitt håndtert på av amerikanerne? - Så lenge det pågående etterforskningsansvaret ikke ligger hos Norge, blir det både galt og uryddig å kommentere andre lands etterforskningsledelse, sier oberstløytnant Bent-Ivan Myhre i Forsvaret. At det ikke er Norge som selv etterforsker saken, gjør det enklere for Forsvaret, mener Lurås. - Amerikansk kontraetterretning tar i verste fall bare feil, mens afghansk sikkerhetstjeneste kan ha ulike vikarierende motiver som rammer uskyldige, så det gjør det noe enklere for Forsvaret og departementet, sier Lurås. FÅ SISTE NYTT OM NORSKE STYRKER I INTERNASJONALE OPERASJONER -BLI MEDLEM AV VGs FACEBOOKGRUPPE NORGE I KRIG!
En av de spionmistenkte afghanerne som jobbet som tolk for det norske Forsvaret i Afghanistan er på rømmen.